# திருநெல்வேலி சந்திப்பு தொடருந்து நிலையம்



**திருநெல்வேலி சந்திப்பு தொடருந்து நிலையம்** (*Tirunelveli Junction railway station*, நிலையக் குறியீடு:*TEN*) என்பது தமிழ்நாடு மாநிலத்தில் தென்பகுதியிலுள்ள முக்கியமானதும், புகழ்பெற்றதும், பழமையானதுமான தொடருந்து சந்திப்பு நிலையமாகும். இது திருநெல்வேலி மாநகரின் மத்தியில் அமைந்துள்ளது. இது தென்னக இரயில்வேயின் மதுரை கோட்டத்தின் கட்டுப்பாட்டில் உள்ளது. இங்கு ஐந்து பயணிகள் நடைமேடையும், எட்டு தொடருந்து பாதையும் உள்ளது. இது தென்னக இரயில்வேயின் அதிகம் லாபம் வரக்கூடிய தொடருந்து வழித்தடமான சென்னை – திருநெல்வேலி – நாகர்கோவில் பிரிவில் அமைந்திருக்கிறது.  

## வசதிகள்
- கணினி மயமாக்கப்பட்ட முன்பதிவு நிலையம்
- 24 மணிநேர அழைப்பு வாடகையுந்து நிற்குமிடம்
- ஆட்டோ நிற்குமிடம்
- பயணிகள் அறை
- உணவு மற்றும் பழநிலையம்
- தொலைபேசி நிலையம்
- ஏடிஎம் வசதி
- குளிரூட்டப்பட்ட தங்கும் அறை (A/C) & குளிரூட்டப்படாத தங்கும் அறை (Non A/C)
- நெல்லை பிளாசா சைவ உணவகம்
- முதியோர் மற்றும் மாற்றுத் திறனாளிகளுக்கு சக்கர நாற்காலிகள்
- இரு சக்கர மற்றும் நான்கு சக்கர பார்க்கிங் வசதி
- பயணச்சீட்டு வழங்கும் வசதிகளோடு மூன்று நுழைவாயில்கள் உள்ளன, கிழக்கே 2 நுழைவாயில்களும், மேற்கே 1 நுழைவாயிலும் உள்ளது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும்.  

அமிர்த பாரத் திட்டத்தின் கீழ் திருநெல்வேலி ரயில் நிலையத்தை புதுப்பிக்கும் பணிக்கு 270 கோடி ரூபாய் ஒதுக்கப்பட்டுள்ளது.  

இத்திட்டத்தின் கீழ் திட்டமிடப்படும் முக்கிய பணிகள்:  

- மேற்கு மற்றும் கிழக்கு பகுதியில் புதிய நுழைவு வாயில் கட்டப்பட்டு, புதிய சாலை வசதி மூலம் ரயில் நிலையத்தை எளிதாக செல்ல வசதி செய்யப்பட்டு வருகிறது. இது பிரதான நுழைவாயிலின் நெருக்கடியினை குறைக்கும்.
- மேற்கு மற்றும் கிழக்கு முனையத்தை இணைக்கும் வகையில் புதிய உயரமான நடைபாதை அமைக்கப்படுகிறது.
- நிலையத்தின் முகப்பை மாற்றியமைத்தல்,
- கிழக்கு பகுதியில் இரண்டு அடுக்கு நான்கு சக்கர வாகன நிறுத்துமிடம்(G+2), மூன்று அடுக்கு (G+3)இரு சக்கர வாகன நிறுத்துமிடம் புதிதாக கட்டப்படுகின்றது.
- கிழக்கு மற்றும் மேற்கு பயணிகள் வருகை புறப்பாடு பகுதிகள், அலுவலக முனைய கட்டிடங்கள்,சரக்கு முனையம்
- தொழிலாளர் குடியிருப்பு பகுதிகள்

1. நிலையத்தின் உட்புற மேம்பாடு, நடைமேடை மேம்பாடு
- நடைமேடை 6 புதிதாக கட்டப்பட்டு வருகிறது, முன்பு இங்கு ஒரு சரக்கு ரயில் நடைமேடை இயங்கி வந்தது, இது முன்னதாக கங்கைகொண்டான் ரயில் நிலையத்திற்கு மாற்றப்பட்டது.
- நடைமேடைகள் 1 & 6 - 610 மீ நீளமும், 9 மீ அகலமும் கொண்டவை, நடைமேடை 1 கூடுதலாக 110மீ நீளமும் 3மீ அகலமும் கொண்டவை
- நடைமேடைகள் 2, 3, 4, 5 - 610 மீ நீளமும், 11 மீ அகலமும் கொண்டவை
- நடைமேடை மேற் கூரைகள் மாற்றியமைத்தல், தரைத்தளம் மாற்றியமைத்தல்
- புதிய பயணிகல் தங்குமிடங்கள், கழிப்பறைகள், விசாலமான நடைமேடை தங்குமிடங்கள்
- மாற்றுத்திறனாளிகள் எளிதில் அணுகும் வண்ணம் இரயில் நிலையத்தினை மாற்றியமைத்தல்
- டிஜிட்டல் அறிக்கை பலகைகள், சிசிடிவிகள் மற்றும் ஒருங்கிணைந்த அறிவிப்பு அமைப்பு
- கூடுதல் மின்தூக்கிகள், நகரும் படிக்கட்டுகள் மற்றும் பயணிகள் இருக்கைகள்
- இயற்கையை ரசிக்கும் வண்ணம் மேலும் தோட்டக்கலைக்கு முக்கியத்துவம் கொடுக்கும் வண்ணம் இரயில் நிலையம் மாற்றப்படும் ஆகியவை அடையாளம் காணப்பட்ட திட்டங்களில் அடங்கும்.

1. இரண்டாவது கட்டத்தில்
- நிலையத்தின் இருபுறமும் வணிக வளாகங்கள்

## வண்டிகளின் வரிசை
| வண்டி எண் | பெயர் | புறப்படும் இடம் | சேரும் இடம் | நேரம் | சேவை நாட்கள் | வழித்தடம் |
| --- | --- | --- | --- | --- | --- | --- |

## திருநெல்வேலி நகர எல்லைக்குட்பட்ட தொடருந்து நிலையங்கள்
| தொடருந்து நிலையம் | குறியீடு |
| --- | --- |
| திருநெல்வேலி சந்திப்பு | TEN |
| திருநெல்வேலி டவுன் | TYT |
| பாளையங்கோட்டை | PCO |
| பேட்டை | PEA |
| மேலப்பாளையம் | MP |
| தாழையூத்து | TAY |